title: 2008/420/ΕΚ: Απόφαση του Συμβουλίου, της 7ης Απριλίου 2008 , για την υπογραφή και την προσωρινή εφαρμογή της συμφωνίας μεταξύ της Ευρωπαϊκής Κοινότητας και της Κυβέρνησης της Αυστραλίας σχετικά με ορισμένες πτυχές των αεροπορικών υπηρεσιών

text:
               7.6.2008

               EL

               Επίσημη Εφημερίδα της Ευρωπαϊκής Ένωσης

               L 149/63

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 7ης Απριλίου 2008
   για την υπογραφή και την προσωρινή εφαρμογή της συμφωνίας μεταξύ της Ευρωπαϊκής Κοινότητας και της Κυβέρνησης της Αυστραλίας σχετικά με ορισμένες πτυχές των αεροπορικών υπηρεσιών
   (2008/420/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 80 παράγραφος 2, σε συνδυασμό με το άρθρο 300 παράγραφος 2 πρώτο εδάφιο πρώτη πρόταση,
   την πρόταση της Επιτροπής,
   Εκτιμώντας τα ακόλουθα:

               (1)

               Στις 5 Ιουνίου 2003, το Συμβούλιο εξουσιοδότησε την Επιτροπή να ξεκινήσει διαπραγματεύσεις με τρίτες χώρες, με σκοπό την αντικατάσταση ορισμένων διατάξεων των υφιστάμενων διμερών συμφωνιών από μια συμφωνία με την Κοινότητα.

               (2)

               Η Επιτροπή έχει διαπραγματευθεί, εξ ονόματος της Κοινότητας, συμφωνία με την Κυβέρνηση της Αυστραλίας σχετικά με ορισμένες πτυχές των αεροπορικών υπηρεσιών, εφεξής αναφερόμενη ως «συμφωνία», σύμφωνα με τους μηχανισμούς και τις κατευθυντήριες γραμμές του παραρτήματος της απόφασης του Συμβουλίου με την οποία εξουσιοδοτείται η Επιτροπή να ξεκινήσει διαπραγματεύσεις με τρίτες χώρες με σκοπό την αντικατάσταση ορισμένων διατάξεων των υφιστάμενων διμερών συμφωνιών από μια συμφωνία με την Κοινότητα.

               (3)

               Η συμφωνία είναι σκόπιμο να υπογραφεί και να τεθεί προσωρινά σε εφαρμογή, υπό την επιφύλαξη της συνάψεώς της σε μεταγενέστερη ημερομηνία,

         ΑΠΟΦΑΣΙΖΕΙ:
   Άρθρο 1
   Η υπογραφή της συμφωνίας μεταξύ της Ευρωπαϊκής Κοινότητας και της Κυβέρνησης της Αυστραλίας, σχετικά με ορισμένες πτυχές των αεροπορικών υπηρεσιών, εγκρίνεται εξ ονόματος της Κοινότητας, υπό την επιφύλαξη της απόφασης του Συμβουλίου για τη σύναψη της συμφωνίας αυτής.
   Το κείμενο της συμφωνίας επισυνάπτεται στην παρούσα απόφαση.
   Άρθρο 2
   Ο Πρόεδρος του Συμβουλίου εξουσιοδοτείται να ορίσει το ή τα πρόσωπα που είναι αρμόδια να υπογράψουν, εξ ονόματος της Κοινότητας, τη συμφωνία, υπό την επιφύλαξη της συνάψεώς της.
   Άρθρο 3
   Η συμφωνία, ενόσω εκκρεμεί η έναρξη ισχύος της, εφαρμόζεται προσωρινώς από την πρώτη ημέρα του πρώτου μήνα που έπεται της ημερομηνίας κατά την οποία τα μέρη θα έχουν κοινοποιήσει εκατέρωθεν την ολοκλήρωση των προς τούτο αναγκαίων διαδικασιών.
   Άρθρο 4
   Ο Πρόεδρος του Συμβουλίου εξουσιοδοτείται να προβεί στην κοινοποίηση που προβλέπεται στο άρθρο 7 παράγραφος 2 της συμφωνίας.

      Λουξεμβούργο, 7 Απριλίου 2008.

            Για το Συμβούλιο

            Ο Πρόεδρος

         R. ŽERJAV

    ---documentbreak---

               7.6.2008

               EL

               Επίσημη Εφημερίδα της Ευρωπαϊκής Ένωσης

               L 149/65

         ΣΥΜΦΩΝΊΑ
   μεταξύ της Ευρωπαϊκής Κοινότητας και της Κυβέρνησης της Αυστραλίας σχετικά με ορισμένες πτυχές των αεροπορικών υπηρεσιών
   Η ΕΥΡΩΠΑΪΚΗ ΚΟΙΝΟΤΗΤΑ
   αφενός, και
   Η ΚΥΒΕΡΝΗΣΗ ΤΗΣ ΑΥΣΤΡΑΛΙΑΣ
   αφετέρου,
   οι οποίες στο εξής αναφέρονται ως «τα συμβαλλόμενα μέρη»
   ΕΠΙΣΗΜΑΙΝΟΝΤΑΣ ότι το Δικαστήριο των Ευρωπαϊκών Κοινοτήτων έκρινε ότι ορισμένες διατάξεις των διμερών συμφωνιών που έχουν συνάψει μερικά κράτη μέλη με τρίτες χώρες είναι ασυμβίβαστες με το δίκαιο της Ευρωπαϊκής Κοινότητας,
   ΕΠΙΣΗΜΑΙΝΟΝΤΑΣ ότι μεταξύ μερικών κρατών μελών της Ευρωπαϊκής Κοινότητας και της Αυστραλίας έχουν συναφθεί ορισμένες διμερείς συμφωνίες σχετικά με τις αεροπορικές υπηρεσίες, οι οποίες περιέχουν ανάλογες διατάξεις, και ότι τα κράτη μέλη υποχρεούνται να προσφύγουν σε όλα τα πρόσφορα μέσα για να άρουν τα ασυμβίβαστα μεταξύ των συμφωνιών αυτών και της Συνθήκης ΕΚ,
   ΕΠΙΣΗΜΑΙΝΟΝΤΑΣ ότι η Ευρωπαϊκή Κοινότητα έχει αποκλειστική αρμοδιότητα όσον αφορά μερικές πτυχές οι οποίες μπορεί να συμπεριλαμβάνονται στις διμερείς συμφωνίες παροχής αεροπορικών υπηρεσιών μεταξύ κρατών μελών της Ευρωπαϊκής Κοινότητας και τρίτων χωρών,
   ΕΠΙΣΗΜΑΙΝΟΝΤΑΣ ότι, με βάση το δίκαιο της Ευρωπαϊκής Κοινότητας, οι κοινοτικοί αερομεταφορείς που είναι εγκατεστημένοι σε κράτος μέλος έχουν δικαίωμα πρόσβασης χωρίς διακρίσεις στα αεροπορικά δρομολόγια μεταξύ των κρατών μελών της Ευρωπαϊκής Κοινότητας και τρίτων χωρών,
   ΕΧΟΝΤΑΣ ΥΠΟΨΗ τις συμφωνίες μεταξύ της Ευρωπαϊκής Κοινότητας και ορισμένων τρίτων χωρών, οι οποίες προβλέπουν τη δυνατότητα των υπηκόων των εν λόγω τρίτων χωρών να αποκτούν την κυριότητα αερομεταφορέων που έχουν λάβει άδεια σύμφωνα με το δίκαιο της Ευρωπαϊκής Κοινότητας,
   ΑΝΑΓΝΩΡΙΖΟΝΤΑΣ ότι η συνέπεια μεταξύ του δίκαιου της Ευρωπαϊκής Κοινότητας και των διατάξεων των διμερών συμφωνιών μεταξύ κρατών μελών της Ευρωπαϊκής Κοινότητας και της Αυστραλίας στον τομέα των αεροπορικών υπηρεσιών θα δημιουργήσει μια στέρεη νομική βάση για τις αεροπορικές υπηρεσίες μεταξύ της Ευρωπαϊκής Κοινότητας και της Αυστραλίας και θα διαφυλάξει τη συνέχεια της παροχής των εν λόγω αεροπορικών υπηρεσιών,
   ΕΠΙΣΗΜΑΙΝΟΝΤΑΣ ότι οι διατάξεις των διμερών συμφωνιών μεταξύ κρατών μελών της Ευρωπαϊκής Κοινότητας και της Αυστραλίας στον τομέα των αεροπορικών υπηρεσιών, οι οποίες δεν είναι ασυμβίβαστες με το δίκαιο της Ευρωπαϊκής Κοινότητας, δεν χρειάζεται να τροποποιηθούν ή να αντικατασταθούν,
   ΕΠΙΣΗΜΑΙΝΟΝΤΑΣ ότι σκοπός της Ευρωπαϊκής Κοινότητας στο πλαίσιο της παρούσας συμφωνίας δεν είναι να αυξήσει τον συνολικό όγκο της αεροπορικής κυκλοφορίας μεταξύ της Ευρωπαϊκής Κοινότητας και της Αυστραλίας, ούτε να επηρεάσει το ισοζύγιο μεταξύ κοινοτικών αερομεταφορέων και αερομεταφορέων της Αυστραλίας, ούτε να επιβληθεί της ερμηνείας των διατάξεων περί δικαιωμάτων κυκλοφορίας που περιέχονται στις υφιστάμενες διμερείς συμφωνίες για τις αεροπορικές υπηρεσίες,
   ΣΥΜΦΩΝΗΣΑΝ ΤΑ ΕΞΗΣ:
   Αρθρο 1
   Γενικές διατάξεις
   1.   Για τους σκοπούς της παρούσας συμφωνίας, νοούνται ως: «κράτη μέλη», τα κράτη μέλη της Ευρωπαϊκής Κοινότητας· «συμβαλλόμενο μέρος», κάθε συμβαλλόμενο μέρος της παρούσας συμφωνίας· «μέρος», κάθε συμβαλλόμενο μέρος της σχετικής διμερούς συμφωνίας περί αεροπορικών υπηρεσιών· «αερομεταφορέας», κάθε αεροπορική εταιρεία· «έδαφος της Ευρωπαϊκής Κοινότητας», τα εδάφη των κρατών μελών στα οποία εφαρμόζεται η Συνθήκη για την ίδρυση της Ευρωπαϊκής Κοινότητας.
   2.   Σε καθεμία από τις συμφωνίες που απαριθμούνται στο Παράρτημα Ι, οι αναφορές σε υπηκόους του κράτους μέλους που είναι μέρος της σχετικής συμφωνίας, νοούνται ως αναφορές σε υπηκόους των κρατών μελών της Ευρωπαϊκής Κοινότητας.
   3.   Σε καθεμία από τις συμφωνίες που απαριθμούνται στο Παράρτημα Ι, οι αναφορές σε αερομεταφορείς ή αεροπορικές εταιρείες του κράτους μέλους που είναι μέρος της σχετικής συμφωνίας, νοούνται ως αναφορές σε αερομεταφορείς ή αεροπορικές εταιρείες που έχει καθορίσει το συγκεκριμένο κράτος μέλος.
   Αρθρο 2
   Καθορισμός, άδεια εκμετάλλευσης και ανάκληση
   1.   Οι διατάξεις των παραγράφων 3 και 4 του παρόντος άρθρου υπερισχύουν των αντίστοιχων διατάξεων των άρθρων που απαριθμούνται αντιστοίχως, στο σημείο α) και στο σημείο β) του Παραρτήματος ΙΙ σε ό,τι αφορά τον καθορισμό αερομεταφορέων από το οικείο κράτος μέλος, τις άδειες εκμετάλλευσης και τις άδειες τεχνικής φύσεως που του χορηγεί η Αυστραλία, και σε ό,τι αφορά την απόρριψη, την ανάκληση, την αναστολή ή τον περιορισμό των αδειών εκμετάλλευσης ή των αδειών τεχνικής φύσεως του αερομεταφορέα, αντιστοίχως.
   2.   Οι διατάξεις των παραγράφων 3 και 4 του παρόντος άρθρου υπερισχύουν των αντίστοιχων διατάξεων των άρθρων που απαριθμούνται αντιστοίχως, στο σημείο α) και στο σημείο β) του Παραρτήματος ΙΙ, σε ό,τι αφορά τον καθορισμό αερομεταφορέων από την Αυστραλία, τις άδειες εκμετάλλευσης και τις άδειες τεχνικής φύσεως που του χορηγεί το αντίστοιχο κράτος μέλος, και σε ό,τι αφορά την απόρριψη, την ανάκληση, την αναστολή ή τον περιορισμό των αδειών εκμετάλλευσης ή των αδειών τεχνικής φύσεως του αερομεταφορέα, αντιστοίχως.
   3.   Μόλις του γνωστοποιείται καθορισμός ή του υποβάλλονται από καθορισμένο αερομεταφορέα ή καθορισμένους αερομεταφορείς αιτήσεις υπό τη μορφή και σύμφωνα με τη διαδικασία που απαιτειται για τις άδειες εκμετάλλευσης ή τις άδειες τεχνικής φύσεως, κάθε μέρος χορηγεί, υπό την επιφύλαξη των παραγράφων 4 και 5, τις κατάλληλες άδειες εκμετάλλευσης και άδειες τεχνικής φύσεως, με την ελάχιστη διαδικαστική καθυστέρηση, υπό τον όρο ότι:

               α)

               Προκειμένου για αερομεταφορέα καθορισμένο από κράτος μέλος:

                           i)

                           ο αερομεταφορέας είναι εγκατεστημένος στο έδαφος του κράτους μέλους που τον έχει καθορίσει, με βάση τη Συνθήκη για την ίδρυση της Ευρωπαϊκής Κοινότητας, και έχει έγκυρη άδεια εκμετάλλευσης από κράτος μέλος σύμφωνα με το δίκαιο της Ευρωπαϊκής Κοινότητας· και

                           ii)

                           το κράτος μέλος που είναι υπεύθυνο για την έκδοση του αντίστοιχου πιστοποιητικού αερομεταφορέα ασκεί και διασφαλίζει τον ουσιαστικό ρυθμιστικό έλεγχο του αερομεταφορέα και ότι στην πράξη καθορισμού προσδιορίζεται με σαφήνεια η αρμόδια αεροπορική αρχή· και

                           iii)

                           ο αερομεταφορέας έχει την κύρια εγκατάστασή του στο έδαφος του κράτους μέλους από το οποίο έχει λάβει έγκυρη άδεια εκμετάλλευσης· και

                           iv)

                           ο αερομεταφορέας τελεί υπό την κυριότητα, είτε άμεσα είτε δια κατά πλειοψηφίαν συμμετοχής, και τελεί υπό τον ουσιαστικό έλεγχο κρατών μελών ή/και υπηκόων των κρατών μελών, ή άλλων κρατών αναφερόμενων στο Παράρτημα ΙΙΙ ή/και υπηκόων των συγκεκριμένων άλλων κρατών.

               β)

               Προκειμένου για αερομεταφορέα καθορισμένο από την Αυστραλία:

                           i)

                           η Αυστραλία διασφαλίζει και διατηρεί τον ουσιαστικό ρυθμιστικό έλεγχο του αερομεταφορέα· και

                           ii)

                           η κύρια εγκατάσταση του αερομεταφορέα βρίσκεται στην Αυστραλία.

         4.   Οιοδήποτε των μερών δύναται να απορρίψει, να ανακαλέσει, να αναστείλει ή να περιορίσει τις άδειες εκμετάλλευσης ή τις άδειες τεχνικής φύσεως αερομεταφορέα καθορισμένου από το έτερο μέρος, εφόσον:

               α)

               Προκειμένου για αερομεταφορέα καθορισμένο από κράτος μέλος:

                           i)

                           ο αερομεταφορέας δεν είναι εγκατεστημένος στο έδαφος του κράτους μέλους που τον έχει καθορίσει, με βάση τη Συνθήκη για την ίδρυση της Ευρωπαϊκής Κοινότητας, ή δεν έχει έγκυρη άδεια εκμετάλλευσης από κράτος μέλος σύμφωνα με το δίκαιο της Ευρωπαϊκής Κοινότητας· ή

                           ii)

                           το κράτος μέλος που είναι υπεύθυνο για την έκδοση του αντίστοιχου πιστοποιητικού αερομεταφορέα δεν ασκεί ή δεν διασφαλίζει τον ουσιαστικό ρυθμιστικό έλεγχο του αερομεταφορέα, ή εφόσον στην πράξη καθορισμού του αερομεταφορέα δεν προσδιορίζεται με σαφήνεια η αρμόδια αεροπορική αρχή· ή

                           iii)

                           ο αερομεταφορέας δεν έχει την κύρια εγκατάστασή του στο έδαφος του κράτους μέλους από το οποίο έχει λάβει την άδεια εκμετάλλευσης· ή

                           iv)

                           ο αερομεταφορέας δεν τελεί υπό την κυριότητα, είτε άμεσα είτε δια κατά πλειοψηφίαν συμμετοχής, ούτε υπό τον ουσιαστικό έλεγχο κρατών μελών ή/και υπηκόων των κρατών μελών, ή/και άλλων κρατών αναφερόμενων στο Παράρτημα ΙΙΙ ή/και υπηκόων αυτών των άλλων κρατών· ή

                           v)

                           ο αερομεταφορέας έχει ήδη λάβει άδεια εκμετάλλευσης βάσει διμερούς συμφωνίας μεταξύ της Αυστραλίας και άλλου κράτους μέλους, και η Αυστραλία μπορεί να αποδείξει ότι, με την άσκηση των δικαιωμάτων κυκλοφορίας που απορρέουν από την παρούσα συμφωνία σε δρομολόγιο το οποίο περιλαμβάνει σημείο στο έδαφος του συγκεκριμένου άλλου κράτους μέλους, καταστρατηγούνται οι περιορισμοί που επιβάλλει αυτή η άλλη συμφωνία ως προς τα δικαιώματα κυκλοφορίας τρίτης, τέταρτης ή πέμπτης ελευθερίας· ή

                           vi)

                           o αερομεταφορέας διαθέτει πιστοποιητικό αερομεταφορέα που έχει εκδοθεί από κράτος μέλος το οποίο δεν έχει συνομολογήσει με την Αυστραλία διμερή συμφωνία στον τομέα των αεροπορικών υπηρεσιών, και η Αυστραλία μπορεί να αποδείξει ότι τα δικαιώματα κυκλοφορίας που είναι αναγκαία για την παροχή της προτεινόμενης υπηρεσίας αεροπορικών μεταφορών δεν παραχωρούνται, κατ’ αμοιβαιότητα, στον ή στους αερομεταφορείς που έχει καθορίσει η Αυστραλία.

               β)

               Προκειμένου για αερομεταφορέα καθορισμένο από την Αυστραλία:

                           i)

                           η Αυστραλία δεν διατηρεί τον ουσιαστικό ρυθμιστικό έλεγχο του αερομεταφορέα· ή

                           ii)

                           η κύρια εγκατάσταση του αερομεταφορέα δεν βρίσκεται στην Αυστραλία.

         5.   Κατά την άσκηση του δικαιώματός της δυνάμει της παραγράφου 4 και υπό την επιφύλαξη των δικαιωμάτων της δυνάμει της παραγράφου 4, στοιχείο α), σημείων v) και vi) του παρόντος άρθρου, η Αυστραλία δεν κάνει διακρίσεις μεταξύ αερομεταφορέων των κρατών μελών για λόγους εθνικότητας.
   Αρθρο 3
   Δικαιώματα σχετικά με το ρυθμιστικό έλεγχο
   1.   Οι διατάξεις της παραγράφου 2 του παρόντος άρθρου συμπληρώνουν τα άρθρα που απαριθμούνται στο Παράρτημα ΙΙ, σημείο γ).
   2.   Σε περίπτωση που ένα κράτος μέλος (το πρώτο κράτος μέλος) έχει καθορίσει αερομεταφορέα του οποίου τον ρυθμιστικό έλεγχο ασκεί και διασφαλίζει δεύτερο κράτος μέλος, τα δικαιώματα της Αυστραλίας που απορρέουν από τις περί ασφαλείας διατάξεις της συμφωνίας μεταξύ του πρώτου κράτους μέλους που έχει καθορίσει τον αερομεταφορέα και της Αυστραλίας ισχύουν εξίσου σε ό,τι αφορά την υιοθέτηση, την εφαρμογή ή τη διατήρηση των προτύπων ασφαλείας από αυτό το δεύτερο κράτος μέλος και σε ό,τι αφορά την άδεια εκμετάλλευσης του εν λόγω αερομεταφορέα.
   Αρθρο 4
   Ναύλοι μεταφοράς εντός της Ευρωπαϊκής Κοινότητας
   1.   Οι διατάξεις της παραγράφου 2 του παρόντος άρθρου συμπληρώνουν τα άρθρα που απαριθμούνται στο Παράρτημα ΙΙ, σημείο δ).
   2.   Οι ναύλοι που θα επιβάλλονται από αερομεταφορέα ή αερομεταφορείς που έχει καθορίσει η Αυστραλία βάσει μιας από τις συμφωνίες που απαριθμούνται στο Παράρτημα Ι, η οποία περιέχει διάταξη περιλαμβανόμενη στο Παράρτημα ΙΙ, σημείο δ), για αεροπορική μεταφορά εκτελούμενη εξ ολοκλήρου εντός της Ευρωπαϊκής Κοινότητας, υπόκεινται στο δίκαιο της Ευρωπαϊκής Κοινότητας.
   Αρθρο 5
   Παραρτήματα της συμφωνίας
   Τα Παραρτήματα της παρούσας συμφωνίας αποτελούν αναπόσπαστο μέρος αυτής.
   Αρθρο 6
   Αναθεώρηση ή τροποποίηση
   Τα συμβαλλόμενα μέρη δύνανται, ανά πάσα στιγμή, να αναθεωρήσουν ή να τροποποιήσουν την παρούσα συμφωνία με κοινή συναίνεση.
   Αρθρο 7
   Έναρξη ισχύος
   1.   Η παρούσα συμφωνία τίθεται σε ισχύ όταν τα συμβαλλόμενα μέρη θα έχουν κοινοποιήσει εκατέρωθεν γραπτώς ότι έχουν ολοκληρώσει τις αντίστοιχες εσωτερικές τους διαδικασίες που είναι αναγκαίες για την έναρξη ισχύος της συμφωνίας.
   2.   Παρά την παράγραφο 1, τα συμβαλλόμενα μέρη συμφωνούν να εφαρμόζουν προσωρινά την παρούσα συμφωνία από την πρώτη ημέρα του μηνός που έπεται της ημερομηνίας κατά την οποία τα συμβαλλόμενα μέρη θα έχουν εκατέρωθεν κοινοποιήσει την ολοκλήρωση των αναγκαίων προς τον σκοπό αυτό διαδικασιών.
   3.   Οι συμφωνίες και λοιπές ρυθμίσεις μεταξύ κρατών μελών και της Αυστραλίας, οι οποίες, κατά την ημερομηνία υπογραφής της παρούσας συμφωνίας, δεν έχουν ακόμη τεθεί σε ισχύ ούτε εφαρμόζονται προσωρινά, απαριθμούνται στο Παράρτημα Ι, σημείο β). Η παρούσα συμφωνία εφαρμόζεται σε όλες αυτές τις συμφωνίες και ρυθμίσεις από την ημερομηνία έναρξης ισχύος ή προσωρινής εφαρμογής τους.
   Αρθρο 8
   Λύση
   1.   Η λύση μιας από τις συμφωνίες που απαριθμούνται στο Παράρτημα Ι συνεπάγεται την ταυτόχρονη λύση της ισχύος όλων των διατάξεων της παρούσας συμφωνίας που αφορούν τη συγκεκριμένη συμφωνία του Παραρτήματος Ι.
   2.   Η λύση όλων των συμφωνιών που απαριθμούνται στο Παράρτημα Ι συνεπάγεται την ταυτόχρονη λύση της ισχύος της παρούσας συμφωνίας.

      ΣΕ ΠΙΣΤΩΣΗ ΤΩΝ ΑΝΩΤΕΡΩ, οι υπογεγραμμένοι, δεόντως εξουσιοδοτημένοι προς τούτο, υπέγραψαν την παρούσα συμφωνία.
      Έγινε στις Βρυξέλλες, στις είκοσι εννέα Απριλίου δύο χιλιάδες οκτώ, εις διπλούν, στην αγγλική, βουλγαρική, γαλλική, γερμανική, δανική, ελληνική, εσθονική, ισπανική, ιταλική, λεττονική, λιθουανική, μαλτέζικη, ολλανδική, ουγγρική, πολωνική, πορτογαλική, ρουμανική, σλοβακική, σλοβενική, σουηδική, τσεχική και φινλανδική γλώσσα. Σε περίπτωση αποκλίσεων, το κείμενο στην αγγλική γλώσσα υπερισχύει των υπόλοιπων γλωσσικών εκδόσεων.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen

         За правителството на Австралия
         Por el Gobierno de Australia
         Za vládu Austrálie
         For Australiens regering
         Für die Regierung Australiens
         Austraalia valitsuse nimel
         Για την Κυβέρνηση της Αυστραλίας
         For the Government of Australia
         Pour le gouvernement d'Australie
         Per il governo d'Australia
         Austrālijas valdības vārdā
         Australijos Vyriausybės vardu
         Ausztrália kormánya részéről
         Għall-Gvern ta' l-Awstralja
         Voor de Regering van Australië
         W imieniu Rządu Australii
         Pelo Governo da Austrália
         Pentru Guvernul Australiei
         Za vládu Austrálie
         Za vlado Avstralije
         Australian hallituksen puolesta
         För Australiens regering

   ΠΑΡΑΡΤΗΜΑ Ι
   Κατάλογος των συμφωνιών που αναφέρονται στο άρθρο 1 της παρούσας συμφωνίας

               (α)

               Συμφωνίες μεταξύ της Κοινοπολιτείας της Αυστραλίας και κρατών μελών της Ευρωπαϊκής Κοινότητας στον τομέα των αεροπορικών υπηρεσιών, οι οποίες, κατά την ημερομηνία υπογραφής της παρούσας συμφωνίας, έχουν συναφθεί, υπογραφεί ή/και εφαρμόζονται προσωρινά

                           —

                           Συμφωνία μεταξύ της Κυβέρνησης της Ομοσπονδιακής Δημοκρατίας της Αυστρίας και της Κυβέρνησης της Κοινοπολιτείας της Αυστραλίας περί αεροπορικών υπηρεσιών, η οποία έγινε στη Βιέννη στις 22 Μαρτίου 1967 (στο εξής «συμφωνία Αυστραλίας-Αυστρίας»).
                           Συμπληρώθηκε από το Μνημόνιο συμφωνίας που υπεγράφη στη Βιέννη στις 25 Μαρτίου 1999.

                           —

                           Συμφωνία μεταξύ της Κυβέρνησης του Βασιλείου της Δανίας και της Κυβέρνησης της Αυστραλίας περί αεροπορικών υπηρεσιών, η οποία μονογραφήθηκε στην Καμπέρρα στις 16 Οκτωβρίου 1998 (στο εξής «σχέδιο συμφωνίας Αυστραλίας - Δανίας»)·
                           συμπληρώθηκε από το Μνημόνιο συμφωνίας σχετικά με τη συνεργασία των σκανδιναβικών χωρών για το Scandinavian Airlines System (SAS), το οποίο μονογραφήθηκε στην Καμπέρρα στις 16 Οκτωβρίου 1998.
                           Συμπληρώθηκε από τα συμφωνηθέντα πρακτικά της 16ης Οκτωβρίου 1998.

                           —

                           Συμφωνία μεταξύ της Κυβέρνησης της Δημοκρατίας της Φινλανδίας και της Κυβέρνησης της Κοινοπολιτείας της Αυστραλίας περί αεροπορικών υπηρεσιών, η οποία μονογραφήθηκε στις 15 Ιουνίου 1999 (στο εξής «σχέδιο συμφωνίας Αυστραλίας - Φινλανδίας»)·
                           συμπληρώθηκε από το Μνημόνιο συμφωνίας που υπεγράφη στο Ελσίνκι στις 15 Ιουνίου 1999.

                           —

                           Συμφωνία μεταξύ της Κυβέρνησης της Κοινοπολιτείας της Αυστραλίας και της Κυβέρνησης της Γαλλικής Δημοκρατίας σχετικά με τις αεροπορικές μεταφορές, η οποία έγινε στην Καμπέρρα στις 13 Απριλίου 1965 (στο εξής «συμφωνία Αυστραλίας - Γαλλίας»)·
                           τροποποιήθηκε με την ανταλλαγή επιστολών που υπεγράφη στο Παρίσι στις 22 Δεκεμβρίου 1970 και στις 7 Ιανουαρίου 1971.

                           —

                           Συμφωνία μεταξύ της Ομοσπονδιακής Δημοκρατίας της Γερμανίας και της Κοινοπολιτείας της Αυστραλίας στον τομέα των αεροπορικών μεταφορών, η οποία έγινε στη Βόννη στις 22 Μαΐου 1957 (στο εξής «συμφωνία Αυστραλίας - Γερμανίας»).
                           Διαβάζεται μαζί με το Μνημόνιο συμφωνίας που υπεγράφη στην Καμπέρρα στις 12 Ιουνίου 1998 και με την ανταλλαγή επιστολών με ημερομηνία 17 Σεπτεμβρίου 1998 και 5 Νοεμβρίου 1998.

                           —

                           Συμφωνία μεταξύ της Κυβερνήσεως του Βασιλείου της Ελλάδος και της Κυβερνήσεως της Κοινοπολιτείας της Αυστραλίας περί αεροπορικών υπηρεσιών, η οποία έγινε στην Αθήνα στις 10 Ιουνίου 1971, όπως έχει τροποποιηθεί (στο εξής «συμφωνία Αυστραλίας - Ελλάδας»).

                           —

                           Συμφωνία μεταξύ της Κυβέρνησης της Ελληνικής Δημοκρατίας και της Κυβέρνησης της Αυστραλίας περί αεροπορικών υπηρεσιών, η οποία μονογραφήθηκε στην Αθήνα στις 11 Νοεμβρίου 1997 και επισυνάπτεται στο Μνημόνιο συμφωνίας που υπεγράφη στην Αθήνα στις 11 Νοεμβρίου 1997 (στο εξής «σχέδιο αναθεωρημένης συμφωνίας Αυστραλίας - Ελλάδας»).

                           —

                           Συμφωνία μεταξύ της Ιρλανδίας και της Αυστραλίας στον τομέα των αεροπορικών μεταφορών, η οποία συνήφθη μέσω ανταλλαγής Διακοινώσεων με ημερομηνία 26 Νοεμβρίου 1957 και 30 Δεκεμβρίου 1957 (στο εξής «συμφωνία Αυστραλίας - Ιρλανδίας»).

                           —

                           Συμφωνία μεταξύ της Κυβέρνησης της Κοινοπολιτείας της Αυστραλίας και της Κυβέρνησης της Ιταλικής Δημοκρατίας περί αεροπορικών υπηρεσιών, η οποία έγινε στη Ρώμη στις 10 Νοεμβρίου 1960, όπως έχει τροποποιηθεί (στο εξής «συμφωνία Αυστραλίας - Ιταλίας»).

                           —

                           Συμφωνία μεταξύ της Κυβέρνησης της Αυστραλίας και της Κυβέρνησης του Μεγάλου Δουκάτου του Λουξεμβούργου περί αεροπορικών υπηρεσιών, όπως έχει προσαρτηθεί στο Μνημόνιο συμφωνίας, που έγινε στο Λουξεμβούργο στις 3 Σεπτεμβρίου 1997 (στο εξής «σχέδιο συμφωνίας Αυστραλίας - Λουξεμβούργου»).

                           —

                           Συμφωνία μεταξύ της Κυβέρνησης της Μάλτας και της Κυβέρνησης της Αυστραλίας περί αεροπορικών υπηρεσιών, η οποία έγινε στην Καμπέρρα στις 11 Σεπτεμβρίου 1996 (στο εξής «συμφωνία Αυστραλίας - Μάλτας»).
                           Συμπληρώθηκε με την ανταλλαγή επιστολών της 1ης Δεκεμβρίου 2003.

                           —

                           Συμφωνία μεταξύ της Κυβέρνησης του Βασιλείου των Κάτω Χωρών και της Κυβέρνησης της Κοινοπολιτείας της Αυστραλίας για την καθιέρωση αεροπορικών γραμμών, η οποία έγινε στην Καμπέρρα στις 25 Σεπτεμβρίου 1951 (στο εξής «συμφωνία Αυστραλίας – Κάτω Χωρών»).

                           —

                           Συμφωνία μεταξύ της Κυβέρνησης της Δημοκρατίας της Πολωνίας και της Κυβέρνησης της Αυστραλίας περί αεροπορικών υπηρεσιών, η οποία έγινε στη Βαρσοβία στις 28 Απριλίου 2004 (στο εξής «συμφωνία Αυστραλίας - Πολωνίας»).

                           —

                           Συμφωνία μεταξύ της Κυβέρνησης του Βασιλείου της Σουηδίας και της Κυβέρνησης της Αυστραλίας περί αεροπορικών υπηρεσιών, η οποία μονογραφήθηκε στην Καμπέρρα στις 16 Οκτωβρίου 1998 (στο εξής «σχέδιο συμφωνίας Αυστραλίας - Σουηδίας»).
                           Συμπληρώθηκε από το Μνημόνιο συμφωνίας σχετικά με τη συνεργασία των σκανδιναβικών χωρών για το Scandinavian Airlines System (SAS), το οποίο μονογραφήθηκε στην Καμπέρρα στις 16 Οκτωβρίου 1998.
                           Συμπληρώθηκε από τα συμφωνηθέντα πρακτικά της 16ης Οκτωβρίου 1998.

                           —

                           Συμφωνία μεταξύ της Κυβέρνησης του Ηνωμένου Βασιλείου της Μεγάλης Βρετανίας και της Βόρειας Ιρλανδίας και της Κυβέρνησης της Κοινοπολιτείας της Αυστραλίας περί αεροπορικών υπηρεσιών μεταξύ και πέραν των αντίστοιχων εδαφών τους, η οποία έγινε στο Λονδίνο στις 7 Φεβρουαρίου 1958, όπως τροποποιήθηκε (στο εξής «συμφωνία Αυστραλίας - Ηνωμένου Βασιλείου»).

               (β)

               Συμφωνίες και άλλες ρυθμίσεις που έχουν μονογραφηθεί ή υπογραφεί μεταξύ της Κοινοπολιτείας της Αυστραλίας και κρατών μελών της Ευρωπαϊκής Κοινότητας στον τομέα των αεροπορικών υπηρεσιών, οι οποίες, κατά την ημερομηνία υπογραφής της παρούσας συμφωνίας, δεν έχουν ακόμη τεθεί σε ισχύ ούτε εφαρμόζονται προσωρινά.

         ΠΑΡΑΡΤΗΜΑ ΙΙ
   Κατάλογος των άρθρων των συμφωνιών που απαριθμούνται στο Παράρτημα Ι, στα οποία αναφέρονται τα άρθρα 2 έως 5 της παρούσας συμφωνίας

               α)

               Καθορισμός:

                           —

                           Άρθρο 4 της συμφωνίας Αυστραλίας - Αυστρίας· (1)

                           —

                           Άρθρο 3 του σχεδίου συμφωνίας Αυστραλίας - Δανίας·

                           —

                           Άρθρο 3 της συμφωνίας Αυστραλίας - Γερμανίας· (1)

                           —

                           Άρθρο 4 της συμφωνίας Αυστραλίας - Ελλάδας· (1)

                           —

                           Άρθρο 4 του σχεδίου συμφωνίας Αυστραλίας - Ελλάδας· (1)

                           —

                           Άρθρο 3 του σχεδίου συμφωνίας Αυστραλίας - Λουξεμβούργου· (1)

                           —

                           Άρθρο 4 της συμφωνίας Αυστραλίας - Ιρλανδίας· (1)

                           —

                           Άρθρο 4 της συμφωνίας Αυστραλίας - Ιταλίας· (1)

                           —

                           Άρθρο 4 της συμφωνίας Αυστραλίας - Μάλτας· (1)

                           —

                           Άρθρο 3 της συμφωνίας Αυστραλίας – Κάτω Χωρών· (1)

                           —

                           Άρθρο 2 της συμφωνίας Αυστραλίας - Πολωνίας·

                           —

                           Άρθρο 3 του σχεδίου συμφωνίας Αυστραλίας - Σουηδίας·

                           —

                           Άρθρο 3 της συμφωνίας Αυστραλίας – Ηνωμένου Βασιλείου.

               β)

               Απόρριψη, ανάκληση, αναστολή ή περιορισμός των αδειών εκμετάλλευσης ή των αδειών τεχνικής φύσεως:

                           —

                           Άρθρο 7 της συμφωνίας Αυστραλίας - Αυστρίας· (1)

                           —

                           Άρθρο 4 του σχεδίου συμφωνίας Αυστραλίας - Δανίας·

                           —

                           Άρθρο 5 του σχεδίου συμφωνίας Αυστραλίας - Φινλανδίας·

                           —

                           Άρθρο 8 της συμφωνίας Αυστραλίας - Γαλλίας· (1)

                           —

                           Άρθρο 4 της συμφωνίας Αυστραλίας - Γερμανίας· (1)

                           —

                           Άρθρο 5 της συμφωνίας Αυστραλίας - Ελλάδας· (1)

                           —

                           Άρθρο 5 του σχεδίου συμφωνίας Αυστραλίας - Ελλάδας· (1)

                           —

                           Άρθρο 7 της συμφωνίας Αυστραλίας - Ιρλανδίας· (1)

                           —

                           Άρθρο 5 της συμφωνίας Αυστραλίας - Ιταλίας· (1)

                           —

                           Άρθρο 4 του σχεδίου συμφωνίας Αυστραλίας - Λουξεμβούργου· (1)

                           —

                           Άρθρο 5 της συμφωνίας Αυστραλίας - Μάλτας· (1)

                           —

                           Άρθρο 6 της συμφωνίας Αυστραλίας – Κάτω Χωρών· (1)

                           —

                           Άρθρο 2 της συμφωνίας Αυστραλίας - Πολωνίας·

                           —

                           Άρθρο 4 του σχεδίου συμφωνίας Αυστραλίας - Σουηδίας·

                           —

                           Άρθρο 3 της συμφωνίας Αυστραλίας – Ηνωμένου Βασιλείου.

               γ)

               Ρυθμιστικός έλεγχος:

                           —

                           Προσθήκη 4 στο Μνημόνιο Συμφωνίας μεταξύ των αεροναυτικών αρχών της Κυβέρνησης της Αυστραλίας και της Κυβέρνησης της Αυστρίας, η οποία υπεγράφη στις 25 Μαρτίου 1999 - όπως εφαρμόζεται προσωρινά στο πλαίσιο της συμφωνίας Αυστραλίας - Αυστρίας·

                           —

                           Άρθρο 17 του σχεδίου συμφωνίας Αυστραλίας - Δανίας·

                           —

                           Άρθρο 8 του σχεδίου συμφωνίας Αυστραλίας - Φινλανδίας·

                           —

                           Προσάρτημα Γ του Μνημονίου συμφωνίας μεταξύ των αεροναυτικών αρχών της Κυβέρνησης της Αυστραλίας και της Κυβέρνησης της Ομοσπονδιακής Δημοκρατίας της Γερμανίας, το οποίο υπεγράφη στην Καμπέρρα στις 12 Ιουνίου 1998 – όπως εφαρμόζεται προσωρινά στο πλαίσιο της συμφωνίας Αυστραλίας – Γερμανίας·

                           —

                           Άρθρο 8 του σχεδίου συμφωνίας Αυστραλίας - Ελλάδας·

                           —

                           Άρθρο 7 του σχεδίου συμφωνίας Αυστραλίας - Λουξεμβούργου·

                           —

                           Άρθρο 8 της συμφωνίας Αυστραλίας - Μάλτας·

                           —

                           Προσάρτημα Γ του Μνημονίου συμφωνίας μεταξύ των αεροναυτικών αρχών της Κυβέρνησης της Αυστραλίας και της Κυβέρνησης του Βασιλείου των Κάτω Χωρών, το οποίο υπεγράφη στη Χάγη στις 4 Σεπτεμβρίου 1997 – όπως εφαρμόζεται προσωρινά στο πλαίσιο της συμφωνίας Αυστραλίας – Κάτω Χωρών·

                           —

                           Άρθρο 5 της συμφωνίας Αυστραλίας - Πολωνίας·

                           —

                           Άρθρο 17 του σχεδίου συμφωνίας Αυστραλίας - Σουηδίας.

               δ)

               Ναύλοι μεταφοράς εντός της Ευρωπαϊκής Κοινότητας:

                           —

                           Άρθρο 9 της συμφωνίας Αυστραλίας - Αυστρίας·

                           —

                           Άρθρο 13 του σχεδίου συμφωνίας Αυστραλίας - Δανίας·

                           —

                           Άρθρο 14 του σχεδίου συμφωνίας Αυστραλίας - Φινλανδίας·

                           —

                           Άρθρο 10 της συμφωνίας Αυστραλίας - Γαλλίας·

                           —

                           Προσθήκη Ε στο Μνημόνιο Συμφωνίας μεταξύ των αεροναυτικών αρχών της Κυβέρνησης της Αυστραλίας και της Κυβέρνησης της Ομοσπονδιακής Δημοκρατίας της Γερμανίας, που υπεγράφη στην Καμπέρρα στις 12 Ιουνίου 1998 σε συνδυασμό με την ανταλλαγή επιστολών με ημερομηνία 17 Σεπτεμβρίου 1998 και 5 Νοεμβρίου 1998-όπως εφαρμόζεται προσωρινά στο πλαίσιο της συμφωνίας Αυστραλίας - Γερμανίας·

                           —

                           Άρθρο 9 της συμφωνίας Αυστραλίας - Ελλάδας·

                           —

                           Άρθρο 14 του σχεδίου συμφωνίας Αυστραλίας - Ελλάδας·

                           —

                           Άρθρο 9 της συμφωνίας Αυστραλίας - Ιρλανδίας·

                           —

                           Άρθρο 9 της συμφωνίας Αυστραλίας - Ιταλίας·

                           —

                           Άρθρο 11 του σχεδίου συμφωνίας Αυστραλίας - Λουξεμβούργου·

                           —

                           Άρθρο 14 της συμφωνίας Αυστραλίας - Μάλτας·

                           —

                           Μέρος IV του Παραρτήματος της συμφωνίας Αυστραλίας – Κάτω Χωρών·

                           —

                           Άρθρο 10 της συμφωνίας Αυστραλίας - Πολωνίας·

                           —

                           Άρθρο 13 του σχεδίου συμφωνίας Αυστραλίας - Σουηδίας·

                           —

                           Άρθρο 7 της συμφωνίας Αυστραλίας – Ηνωμένου Βασιλείου.

      (1)  Το άρθρο 2, παράγραφος 2 αυτής της συμφωνίας δεν εφαρμόζεται σε αυτές τις διατάξεις.
   ΠΑΡΑΡΤΗΜΑ ΙΙΙ
   Κατάλογος των άλλων κρατών τα οποία αναφέρονται στο άρθρο 2 της παρούσας συμφωνίας

               (α)

               Δημοκρατία της Ισλανδίας (βάσει της Συμφωνίας για τον Ευρωπαϊκό Οικονομικό Χώρο)·

               (β)

               Πριγκιπάτο του Λιχτενστάιν (βάσει της Συμφωνίας για τον Ευρωπαϊκό Οικονομικό Χώρο)·

               (γ)

               Βασίλειο της Νορβηγίας (βάσει της Συμφωνίας για τον Ευρωπαϊκό Οικονομικό Χώρο)·

               (δ)

               Ελβετική Συνομοσπονδία (βάσει της Συμφωνίας μεταξύ της Ευρωπαϊκής Κοινότητας και της Ελβετικής Συνομοσπονδίας περί αεροπορικών μεταφορών).


title: Διοικητικη επιτροπη για τον συντονισμο των συστηματων κοινωνικησ ασφαλισησ Αποφαση αριθ. H4, της 22ας Δεκεμβρίου 2009 , όσον αφορά τη σύνθεση και τις μεθόδους εργασίας της Επιτροπής Λογαριασμών της Διοικητικής Επιτροπής για το Συντονισμό των Συστημάτων Κοινωνικής Ασφάλισης (Κείμενο που παρουσιάζει ενδιαφέρον για τον ΕΟΧ και για τη συμφωνία ΕΚ/Ελβετίας)

text:
               27.4.2010

               EL

               Επίσημη Εφημερίδα της Ευρωπαϊκής Ένωσης

               C 107/3

         ΔΙΟΙΚΗΤΙΚΗ ΕΠΙΤΡΟΠΗ ΓΙΑ ΤΟΝ ΣΥΝΤΟΝΙΣΜΟ ΤΩΝ ΣΥΣΤΗΜΑΤΩΝ ΚΟΙΝΩΝΙΚΗΣ ΑΣΦΑΛΙΣΗΣ
   ΑΠΟΦΑΣΗ αριθ. H4
   της 22ας Δεκεμβρίου 2009
   όσον αφορά τη σύνθεση και τις μεθόδους εργασίας της Επιτροπής Λογαριασμών της Διοικητικής Επιτροπής για το Συντονισμό των Συστημάτων Κοινωνικής Ασφάλισης
   (Κείμενο που παρουσιάζει ενδιαφέρον για τον ΕΟΧ και για τη συμφωνία ΕΚ/Ελβετίας)
   2010/C 107/03
   Η ΔΙΟΙΚΗΤΙΚΗ ΕΠΙΤΡΟΠΗ ΓΙΑ ΤΟΝ ΣΥΝΤΟΝΙΣΜΟ ΤΩΝ ΣΥΣΤΗΜΑΤΩΝ ΚΟΙΝΩΝΙΚΗΣ ΑΣΦΑΛΙΣΗΣ,
   Έχοντας υπόψη:
   το Άρθρο 72 του Κανονισμού (ΕΚ) αριθ. 883/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τον Συντονισμό των Συστημάτων Κοινωνικής Ασφάλειας (1), σύμφωνα με το οποίο η Διοικητική Επιτροπή καθορίζει τα στοιχεία που πρέπει να λαμβάνονται υπόψη για την κατάρτιση των λογαριασμών σχετικά με τις δαπάνες που βαρύνουν τους φορείς των Κρατών Μελών δυνάμει του εν λόγω Κανονισμού και εγκρίνει τους ετήσιους λογαριασμούς μεταξύ των εν λόγω φορέων με βάση την έκθεση της Επιτροπής Λογαριασμών που αναφέρεται στο Άρθρο 74·
   το Άρθρο 74 του Κανονισμού (ΕΚ) αριθ. 883/2004, σύμφωνα με το οποίο η Διοικητική Επιτροπή καθορίζει τη σύνθεση και τις μεθόδους εργασίας της Επιτροπής Λογαριασμών, η οποία καταρτίζει εκθέσεις και διατυπώνει αιτιολογημένη γνώμη για τη λήψη αποφάσεων από τη Διοικητική Επιτροπή δυνάμει του Άρθρου 72 στοιχείο ζ)·
   ΑΠΟΦΑΣΙΖΕΙ:
   Άρθρο 1
   1.   Η Επιτροπή Λογαριασμών που προβλέπεται στο Άρθρο 74 του Κανονισμού (ΕΚ) αριθ. 883/2004 για το Συντονισμό των Συστημάτων Κοινωνικής Ασφάλισης συνδέεται με τη Διοικητική Επιτροπή για το Συντονισμό των Συστημάτων Κοινωνικής Ασφάλισης.
   2.   Η Επιτροπή Λογαριασμών, κατά την εκτέλεση των καθηκόντων της σύμφωνα με το Άρθρο 74 στοιχεία α) έως στ) του Κανονισμού (ΕΚ) αριθ. 883/2004, λειτουργεί υπό τη δικαιοδοσία της Διοικητικής Επιτροπής για την κοινωνική ασφάλιση των διακινούμενων εργαζομένων, από την οποία λαμβάνει οδηγίες. Σε αυτό το πλαίσιο, η Επιτροπή Λογαριασμών υποβάλλει στη Διοικητική Επιτροπή για έγκριση μακροπρόθεσμο πρόγραμμα εργασίας.
   Άρθρο 2
   1.   Η Επιτροπή Λογαριασμών λαμβάνει αποφάσεις, καταρχήν, βάσει στοιχείων τεκμηρίωσης. Μπορεί να ζητήσει από τις αρμόδιες αρχές κάθε πληροφορία ή έρευνα που θεωρεί αναγκαία για τη διερεύνηση των προβλημάτων που της υποβάλλονται για εξέταση. Όταν κρίνεται σκόπιμο, η Επιτροπή Λογαριασμών μπορεί, ύστερα από προηγούμενη έγκριση του Προέδρου της Διοικητικής Επιτροπής, να αναθέσει σε ένα μέλος της Γραμματείας ή σε ορισμένα μέλη της Επιτροπής Λογαριασμών να διεξαγάγουν τις αναγκαίες επιτόπιες έρευνες για τη συνέχιση των εργασιών της. Ο Πρόεδρος της Διοικητικής Επιτροπής ενημερώνει τον αντιπρόσωπο της Διοικητικής Επιτροπής του ενδιαφερόμενου Κράτους Μέλους για την εν λόγω έρευνα.
   2.   Η Επιτροπή Λογαριασμών διευκολύνει το τελικό κλείσιμο των λογαριασμών σε περιπτώσεις κατά τις οποίες δεν είναι δυνατός ο διακανονισμός εντός της περιόδου που προβλέπεται στον Κανονισμό (ΕΚ) αριθ. 987/2009 του Ευρωπαϊκού Κοινοβουλίου και του Συμβουλίου, της 16ης Σεπτεμβρίου 2009, για καθορισμό της διαδικασίας εφαρμογής του κανονισμού (ΕΚ) αριθ. 883/2004 για τον συντονισμό των συστημάτων κοινωνικής ασφάλειας (2). Η αιτιολογημένη αίτηση για τη γνωμοδότηση της Επιτροπής Λογαριασμών σχετικά με αμφισβήτηση σύμφωνα με το Άρθρο 67 παράγραφος 7 του Κανονισμού (ΕΚ) αριθ. 987/2009 παραπέμπεται στην Επιτροπή Λογαριασμών από το ένα από τα μέρη τουλάχιστον 25 εργάσιμες ημέρες πριν από την έναρξη της συνεδρίασης.
   3.   Η Επιτροπή Λογαριασμών μπορεί να συστήσει Επιτροπή Συνδιαλλαγής που θα συνδράμει στο έργο της σε σχέση με την αιτιολογημένη αίτηση για γνωμοδότηση της Επιτροπής Λογαριασμών, η οποία υποβάλλεται από το ένα από τα μέρη σύμφωνα με την παράγραφο 2 του παρόντος Άρθρου.
   Οι λεπτομέρειες σχετικά με τη σύνθεση, τη θητεία, τα καθήκοντα, τις μεθόδους εργασίας, καθώς επίσης και το σύστημα της Προεδρίας της Επιτροπής Συνδιαλλαγής περιλαμβάνονται σε εντολή που ορίζει η Επιτροπή Λογαριασμών.
   Άρθρο 3
   1.   Η Επιτροπή Λογαριασμών αποτελείται από δύο αντιπροσώπους από κάθε Κράτος Μέλος της Ευρωπαϊκής Ένωσης, οι οποίοι διορίζονται από τις αρμόδιες αρχές των κρατών αυτών.
   Σε περίπτωση κωλύματος, κάθε μέλος της Επιτροπής Λογαριασμών μπορεί να αντικατασταθεί από αναπληρωτή που ορίζεται από τις αρμόδιες αρχές για το σκοπό αυτό.
   2.   Ο αντιπρόσωπος της Ευρωπαϊκής Επιτροπής ή ο αναπληρωτής του στη Διοικητική Επιτροπή συμμετέχει στην Επιτροπή Λογαριασμών με συμβουλευτική ιδιότητα.
   3.   Η Επιτροπή Λογαριασμών επικουρείται από ανεξάρτητο εμπειρογνώμονα ή ομάδα εμπειρογνωμόνων με επαγγελματική κατάρτιση και εμπειρία σε θέματα που αφορούν τη λειτουργία της Επιτροπής Λογαριασμών, ειδικότερα τα καθήκοντά της σύμφωνα με τα Άρθρα 64, 65 και 69 του Κανονισμού (ΕΚ) αριθ. 987/2009.
   Άρθρο 4
   1.   H Προεδρία της Επιτροπής Λογαριασμών ασκείται από ένα μέλος που ανήκει στο κράτος μέλος του οποίου ο αντιπρόσωπος στη Διοικητική Επιτροπή ασκεί την Προεδρία της.
   2.   Ο Πρόεδρος της Επιτροπής Λογαριασμών μπορεί, σε συνεννόηση με τη Γραμματεία, να λαμβάνει κάθε μέτρο που είναι αναγκαίο για την ταχεία επίλυση προβλημάτων που προκύπτουν στο πλαίσιο των αρμοδιοτήτων της Επιτροπής Λογαριασμών.
   3.   Κατά κανόνα, ο Πρόεδρος της Επιτροπής Λογαριασμών προεδρεύει στις συνεδριάσεις των ομάδων εργασίας που συγκροτούνται για την εξέταση προβλημάτων αρμοδιότητας της Επιτροπής Λογαριασμών. Εάν, όμως, αυτός κωλύεται, ή εξετάζονται εξειδικευμένα θέματα, μπορεί να ορίσει εκπρόσωπό του.
   Άρθρο 5
   1.   Οι Αποφάσεις λαμβάνονται με απλή πλειοψηφία. Κάθε Κράτος Μέλος διαθέτει μόνο μία ψήφο.
   Στις γνώμες της Επιτροπής Λογαριασμών πρέπει να αναφέρεται εάν εγκρίθηκαν ομόφωνα ή με πλειοψηφία. Πρέπει να αναφέρονται, εφόσον υπάρχουν, τα συμπεράσματα ή οι επιφυλάξεις της μειοψηφίας.
   Σε περίπτωση που δεν εγκρίνεται ομόφωνα μια γνώμη, η Επιτροπή Λογαριασμών την υποβάλλει στη Διοικητική Επιτροπή συνοδευόμενη από έκθεση στην οποία παρουσιάζονται και δικαιολογούνται οι αντίθετες απόψεις.
   Επίσης, η Επιτροπή Λογαριασμών ορίζει έναν εισηγητή αρμόδιο να παρέχει στη Διοικητική Επιτροπή όλες τις πληροφορίες τις οποίες η τελευταία θεωρεί χρήσιμες για να είναι σε θέση να διευθετήσει την εν λόγω διαφορά.
   Ο εισηγητής δεν επιλέγεται από τους αντιπροσώπους των χωρών που εμπλέκονται στη διαφορά.
   2.   Η Επιτροπή Λογαριασμών μπορεί να αποφασίσει για την έγκριση εκθέσεων και αιτιολογημένων γνωμών με χρήση γραπτής διαδικασίας, εφόσον μια τέτοια διαδικασία συμφωνήθηκε σε προηγούμενη συνεδρίαση της Επιτροπής Λογαριασμών.
   Για τον σκοπό αυτό, ο Πρόεδρος κοινοποιεί το προς έγκριση κείμενο στα μέλη της Επιτροπής Λογαριασμών. Δίνεται στα μέλη προθεσμία τουλάχιστον δέκα εργάσιμων ημερών, εντός των οποίων έχουν τη δυνατότητα να δηλώσουν ότι απορρίπτουν το προτεινόμενο κείμενο ή ότι απέχουν από την ψηφοφορία. Εάν δεν υπάρξει απάντηση εντός της προθεσμίας, η ψήφος τους θεωρείται θετική.
   Ο Πρόεδρος μπορεί επίσης να κινήσει γραπτή διαδικασία, σε περίπτωση που δεν έχει επιτευχθεί προηγούμενη συμφωνία σε συνεδρίαση της Επιτροπής Λογαριασμών. Σε αυτή την περίπτωση, μόνο η γραπτή συμφωνία στο προτεινόμενο κείμενο θεωρείται θετική ψήφος, ενώ δίδεται προθεσμία τουλάχιστον 15 εργάσιμων ημερών.
   Με τη λήξη της καθορισμένης προθεσμίας, ο Πρόεδρος ενημερώνει τα μέλη σχετικά με το αποτέλεσμα της ψηφοφορίας. Η απόφαση που έχει λάβει τον απαιτούμενο αριθμό θετικών ψήφων θεωρείται εγκεκριμένη την τελευταία ημέρα της προθεσμίας εντός της οποίας τα μέλη κλήθηκαν να απαντήσουν.
   3.   Εάν, κατά τη διάρκεια της γραπτής διαδικασίας, ένα μέλος της Επιτροπής Λογαριασμών προτείνει τροποποιήσεις στο κείμενο, ο Πρόεδρος:

               α)

               κινεί εκ νέου τη γραπτή διαδικασία γνωστοποιώντας την προταθείσα τροπολογία στα μέλη σύμφωνα με τη διαδικασία της παραγράφου 2, είτε

               β)

               ακυρώνει τη γραπτή διαδικασία, προκειμένου το ζήτημα να συζητηθεί στην επόμενη συνεδρίαση,

         ανάλογα με τη διαδικασία την οποία ο Πρόεδρος κρίνει κατάλληλη για το υπό εξέταση ζήτημα.
   4.   Εάν πριν από τη λήξη της τεθείσας προθεσμίας ένα μέλος της Επιτροπής Λογαριασμών ζητήσει να εξεταστεί το προτεινόμενο κείμενο σε συνεδρίαση της Επιτροπής Λογαριασμών, η γραπτή διαδικασία ακυρώνεται.
   Στη συνέχεια, το θέμα εξετάζεται στην επόμενη συνεδρίαση της Επιτροπής Λογαριασμών.
   Άρθρο 6
   Η Επιτροπή Λογαριασμών μπορεί να συγκροτεί ad hoc ομάδες, αποτελούμενες από περιορισμένο αριθμό προσώπων, οι οποίες προετοιμάζουν και υποβάλλουν στην Επιτροπή Λογαριασμών προτάσεις επί ειδικών ζητημάτων προς έγκριση.
   Η Επιτροπή Λογαριασμών ορίζει για κάθε ad-hoc ομάδα τον εισηγητή, τα καθήκοντα προς εκτέλεση και την προθεσμία εντός της οποίας πρέπει η ομάδα να υποβάλει το αποτέλεσμα των εργασιών της στην Επιτροπή Λογαριασμών. Τα εν λόγω στοιχεία καθορίζονται στο πλαίσιο γραπτής εντολής που αποφασίζεται από την Επιτροπή Λογαριασμών.
   Άρθρο 7
   1.   Η Γραμματεία της Διοικητικής Επιτροπής εξασφαλίζει την προετοιμασία και οργάνωση των συνεδριάσεων της Επιτροπής Λογαριασμών, συντάσσει τα πρακτικά και φέρει εις πέρας κάθε εργασία που απαιτείται για τη λειτουργία της Επιτροπής Λογαριασμών. Η ημερήσια διάταξη, η ημερομηνία και η διάρκεια των συνεδριάσεων της Επιτροπής Λογαριασμών συμφωνούνται με τον Πρόεδρο.
   2.   Η ημερήσια διάταξη διαβιβάζεται από τη Γραμματεία της Διοικητικής Επιτροπής στα μέλη της Επιτροπής Λογαριασμών και στα μέλη της Διοικητικής Επιτροπής το αργότερο 15 ημέρες πριν από την έναρξη της συνεδρίασης. Τα έγγραφα που σχετίζονται με τα θέματα της ημερήσιας διάταξης πρέπει να διατίθενται τουλάχιστον 10 εργάσιμες ημέρες πριν την έναρξη της συνεδρίασης. Αυτό δεν ισχύει για τα έγγραφα γενικών πληροφοριών που δεν απαιτούν έγκριση.
   3.   Τα σημειώματα για την προσεχή συνεδρίαση της Επιτροπής Λογαριασμών διαβιβάζονται στη Γραμματεία της Διοικητικής Επιτροπής τουλάχιστον 20 εργάσιμες ημέρες πριν την έναρξη της συνεδρίασης. Αυτό δεν ισχύει για τα έγγραφα γενικών πληροφοριών που δεν απαιτούν έγκριση.
   Τα σημειώματα που περιλαμβάνουν τις συμβολές για την κατάρτιση των ετήσιων λογαριασμών σύμφωνα με το Άρθρο 69 παράγραφος 1 του Κανονισμού (ΕΚ) αριθ. 987/2009 υποβάλλονται σύμφωνα με το υπόδειγμα και περιλαμβάνουν τις πληροφορίες όπως ορίζονται από τον εμπειρογνώμονα ή την ομάδα εμπειρογνωμόνων σύμφωνα με το Άρθρο 3 παράγραφος 3 της παρούσας Απόφασης. Κάθε αντιπροσωπεία διαβιβάζει το εν λόγω σημείωμα στη Γραμματεία μέχρι τις 31 Ιουλίου του έτους που ακολουθεί το εν λόγω έτος.
   Άρθρο 8
   Εφόσον απαιτείται, οι κανόνες της Διοικητικής Επιτροπής εφαρμόζονται στην Επιτροπή Λογαριασμών.
   Άρθρο 9
   Η παρούσα Απόφαση δημοσιεύεται στην Επίσημη Εφημερίδα της Ευρωπαϊκής Ένωσης. Εφαρμόζεται από την ημερομηνία έναρξης ισχύος του Κανονισμού Εφαρμογής.

            Η Πρόεδρος της Διοικητικής Επιτροπής

         Lena MALMBERG

      (1)  EE L 166 της 30.4.2004, σ. 1.

      (2)  EE L 284 της 30.10.2009, σ. 1.


title: Απόφαση (ΕΕ) 2015/767 της Επιτροπής, της 12ης Μαΐου 2015, για την τροποποίηση του παραρτήματος της νομισματικής σύμβασης μεταξύ της Ευρωπαϊκής Ένωσης και του κράτους της Πόλεως του Βατικανού

text:
               13.5.2015

               EL

               Επίσημη Εφημερίδα της Ευρωπαϊκής Ένωσης

               L 120/58

         ΑΠΌΦΑΣΗ (ΕΕ) 2015/767 ΤΗΣ ΕΠΙΤΡΟΠΉΣ
   της 12ης Μαΐου 2015
   για την τροποποίηση του παραρτήματος της νομισματικής σύμβασης μεταξύ της Ευρωπαϊκής Ένωσης και του κράτους της Πόλεως του Βατικανού
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τη νομισματική σύμβαση, της 17ης Δεκεμβρίου 2009, μεταξύ της Ευρωπαϊκής Ένωσης και του κράτους της Πόλεως του Βατικανού (1), και ιδίως το άρθρο 8 παράγραφος 3,
   Εκτιμώντας τα ακόλουθα:

               (1)

               Το άρθρο 8 παράγραφος 1 της νομισματικής σύμβασης μεταξύ της Ευρωπαϊκής Ένωσης και του κράτους της Πόλεως του Βατικανού (εφεξής «νομισματική σύμβαση») απαιτεί από το κράτος της Πόλεως του Βατικανού να εφαρμόζει τις νομικές πράξεις και τους κανόνες της ΕΕ σχετικά με τα χαρτονομίσματα και κέρματα ευρώ· την πρόληψη της νομιμοποίησης εσόδων από παράνομες δραστηριότητες, καθώς και την πρόληψη της απάτης και της παραχάραξης ρευστών και μη ρευστών μέσων πληρωμής, μεταλλίων και μαρκών και όσον αφορά τις υποχρεώσεις υποβολής στατιστικών στοιχείων. Οι εν λόγω πράξεις και κανόνες απαριθμούνται στο παράρτημα της νομισματικής σύμβασης.

               (2)

               Το παράρτημα της νομισματικής σύμβασης πρέπει να τροποποιείται από την Επιτροπή κάθε έτος προκειμένου να λαμβάνονται υπόψη οι νέες σχετικές νομικές πράξεις και κανόνες της ΕΕ, καθώς και οι τροποποιήσεις όσων ήδη ισχύουν.

               (3)

               Η τροποποίηση του παραρτήματος της νομισματικής σύμβασης θα πρέπει επίσης να λαμβάνει υπόψη τις νομικές πράξεις και τους κανόνες που έχουν καταργηθεί.

               (4)

               Συνεπώς, το παράρτημα της νομισματικής σύμβασης θα πρέπει να τροποποιηθεί αναλόγως,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το παράρτημα της νομισματικής σύμβασης μεταξύ της Ευρωπαϊκής Ένωσης και του κράτους της Πόλεως του Βατικανού αντικαθίσταται από το παράρτημα της παρούσας απόφασης.
   Άρθρο 2
   Η παρούσα απόφαση αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.

      Βρυξέλλες, 12 Μαΐου 2015.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ C 28 της 4.2.2010, σ. 13.

      ΠΑΡΑΡΤΗΜΑ

            «ΠΑΡΑΡΤΗΜΑ

                        Εφαρμοστέες νομικές διατάξεις

                        Ημερομηνία εφαρμογής

                        Πρόληψη νομιμοποίησης εσόδων από παράνομες δραστηριότητες

                        1

                           Οδηγία 2005/60/ΕΚ του Ευρωπαϊκού Κοινοβουλίου και του Συμβουλίου, της 26ης Οκτωβρίου 2005, σχετικά με την πρόληψη της χρησιμοποίησης του χρηματοπιστωτικού συστήματος για τη νομιμοποίηση εσόδων από παράνομες δραστηριότητες και τη χρηματοδότηση της τρομοκρατίας (ΕΕ L 309 της 25.11.2005, σ. 15)
                        όπως τροποποιήθηκε με την ακόλουθη πράξη:

                        31 Δεκ. 2010

                        2

                        Οδηγία 2008/20/ΕΚ του Ευρωπαϊκού Κοινοβουλίου και του Συμβουλίου, της 11ης Μαρτίου 2008, για την τροποποίηση της οδηγίας 2005/60/ΕΚ σχετικά με την πρόληψη της χρησιμοποίησης του χρηματοπιστωτικού συστήματος για τη νομιμοποίηση εσόδων από παράνομες δραστηριότητες και τη χρηματοδότηση της τρομοκρατίας, όσον αφορά τις εκτελεστικές αρμοδιότητες που ανατίθενται στην Επιτροπή (ΕΕ L 76 της 19.3.2008, σ. 46)
                        και συμπληρώθηκε με τις ακόλουθες πράξεις:

                        3

                        Απόφαση-πλαίσιο 2001/500/ΔΕΥ του Συμβουλίου, της 26ης Ιουνίου 2001, για το ξέπλυμα χρήματος, τον προσδιορισμό, τον εντοπισμό, τη δέσμευση, την κατάσχεση και τη δήμευση των οργάνων και των προϊόντων του εγκλήματος (ΕΕ L 182 της 5.7.2001, σ. 1)

                        4

                        Κανονισμός (ΕΚ) αριθ. 1889/2005 του Ευρωπαϊκού Κοινοβουλίου και του Συμβουλίου, της 26ης Οκτωβρίου 2005, σχετικά με τους ελέγχους ρευστών διαθεσίμων που εισέρχονται ή εξέρχονται από την Κοινότητα (ΕΕ L 309 της 25.11.2005, σ. 9)

                        5

                        Οδηγία 2006/70/ΕΚ της Επιτροπής, της 1ης Αυγούστου 2006, για τη θέσπιση μέτρων εφαρμογής της οδηγίας 2005/60/ΕΚ του Ευρωπαϊκού Κοινοβουλίου και του Συμβουλίου όσον αφορά τον ορισμό του πολιτικώς εκτεθειμένου προσώπου και τα τεχνικά κριτήρια για την εφαρμογή της απλουστευμένης δέουσας επιμέλειας ως προς τον πελάτη και την εφαρμογή της εξαίρεσης σε περιπτώσεις άσκησης χρηματοπιστωτικής δραστηριότητας σε περιστασιακή ή πολύ περιορισμένη βάση (ΕΕ L 214 της 4.8.2006, σ. 29)

                        6

                        Κανονισμός (ΕΚ) αριθ. 1781/2006 του Ευρωπαϊκού Κοινοβουλίου και του Συμβουλίου, της 15ης Νοεμβρίου 2006, περί των πληροφοριών για τον πληρωτή που συνοδεύουν τις μεταφορές χρηματικών ποσών (ΕΕ L 345 της 8.12.2006, σ. 1)

                        7

                           Οδηγία 2014/42/EE του Ευρωπαϊκού Κοινοβουλίου και του Συμβουλίου, της 3ης Απριλίου 2014, σχετικά με τη δέσμευση και τη δήμευση οργάνων και προϊόντων εγκλήματος στην Ευρωπαϊκή Ένωση (ΕΕ L 127 της 29.4.2014, σ. 39)

                        31 Δεκ. 2016 (2)

                        Πρόληψη της απάτης και της παραχάραξης και κιβδηλείας

                        8

                           Απόφαση-πλαίσιο 2001/413/ΔΕΥ του Συμβουλίου, της 28ης Μαΐου 2001, για την καταπολέμηση της απάτης και της πλαστογραφίας που αφορούν τα μέσα πληρωμής πλην των μετρητών (ΕΕ L 149 της 2.6.2001, σ. 1)

                        31 Δεκ. 2010

                        9

                           Κανονισμός (ΕΚ) αριθ. 1338/2001 του Συμβουλίου, της 28ης Ιουνίου 2001, σχετικά με τον καθορισμό των αναγκαίων μέτρων για την προστασία του ευρώ από την παραχάραξη και την κιβδηλεία (ΕΕ L 181 της 4.7.2001, σ. 6)
                        όπως τροποποιήθηκε με την ακόλουθη πράξη:

                        31 Δεκ. 2010

                        10

                        Κανονισμός (ΕΚ) αριθ. 44/2009 του Συμβουλίου, της 18ης Δεκεμβρίου 2008, για την τροποποίηση του κανονισμού (ΕΚ) αριθ. 1338/2001 σχετικά με τον καθορισμό των αναγκαίων μέτρων για την προστασία του ευρώ από την παραχάραξη και την κιβδηλεία (ΕΕ L 17 της 22.1.2009, σ. 1)

                        11

                           Κανονισμός (ΕΚ) αριθ. 2182/2004 του Συμβουλίου, της 6ης Δεκεμβρίου 2004, σχετικά με τα μετάλλια και τις μάρκες που προσομοιάζουν με τα κέρματα ευρώ (ΕΕ L 373 της 21.12.2004, σ. 1)
                        όπως τροποποιήθηκε με την ακόλουθη πράξη:

                        31 Δεκ. 2010

                        12

                        Κανονισμός (ΕΚ) αριθ. 46/2009 του Συμβουλίου, της 18ης Δεκεμβρίου 2008, για την τροποποίηση του κανονισμού (ΕΚ) αριθ. 2182/2004 σχετικά με τα μετάλλια και τις μάρκες που προσομοιάζουν με τα κέρματα ευρώ (ΕΕ L 17 της 22.1.2009, σ. 5)

                        13

                           Οδηγία 2014/62/ΕΕ του Ευρωπαϊκού Κοινοβουλίου και του Συμβουλίου, της 15ης Μαΐου 2014, σχετικά με την προστασία του ευρώ και άλλων νομισμάτων από την παραχάραξη και την κιβδηλεία μέσω του ποινικού δικαίου, και για την αντικατάσταση της απόφασης-πλαισίου 2000/383/ΔΕΥ του Συμβουλίου (ΕΕ L 151 της 21.5.2014, σ. 1)

                        31 Δεκ. 2016 (2)

                        Κανόνες για τα χαρτονομίσματα και κέρματα ευρώ

                        14

                           Συμπεράσματα του Συμβουλίου της 23ης Νοεμβρίου 1998 και της 5ης Νοεμβρίου 2002 για τα συλλεκτικά νομίσματα

                        31 Δεκ. 2010

                        15

                           Συμπεράσματα του Συμβουλίου της 10ης Μαΐου 1999 για το σύστημα ελέγχου της ποιότητας των κερμάτων σε ευρώ

                        31 Δεκ. 2010

                        16

                           Ανακοίνωση 2001/C318/03 της Επιτροπής, της 22ας Οκτωβρίου 2001, σχετικά με την προστασία του δικαιώματος πνευματικής ιδιοκτησίας όσον αφορά την παράσταση της κοινής όψης των κερμάτων ευρώ — C(2001) 600 τελικό (ΕΕ C 318 της 13.11.2001, σ. 3)

                        31 Δεκ. 2010

                        17

                           Κατευθυντήρια γραμμή ΕΚΤ/2003/5 της Ευρωπαϊκής Κεντρικής Τράπεζας, της 20ής Μαρτίου 2003, σχετικά με την εφαρμογή μέτρων κατά των προϊόντων παράνομης αναπαραγωγής τραπεζογραμματίων ευρώ και την ανταλλαγή και απόσυρση των τραπεζογραμματίων ευρώ (ΕΕ L 78 της 25.3.2003, σ. 20)
                        όπως τροποποιήθηκε με την ακόλουθη πράξη:

                        31 Δεκ. 2010

                        18

                        Κατευθυντήρια γραμμή ΕΚΤ/2013/43 της Ευρωπαϊκής Κεντρικής Τράπεζας, της 19ης Απριλίου 2013, που τροποποιεί την κατευθυντήρια γραμμή ΕΚΤ/2003/5 σχετικά με την εφαρμογή μέτρων κατά των προϊόντων παράνομης αναπαραγωγής τραπεζογραμματίων ευρώ και την ανταλλαγή και απόσυρση τραπεζογραμματίων ευρώ (ΕΕ L 118 της 30.4.2013, σ. 43)

                        31 Δεκ. 2014 (1)

                        19

                           Απόφαση ΕΚΤ/2010/14 της Ευρωπαϊκής Κεντρικής Τράπεζας, της 16ης Σεπτεμβρίου 2010, σχετικά με τους ελέγχους γνησιότητας και καταλληλότητας των τραπεζογραμματίων ευρώ και την εκ νέου θέση αυτών σε κυκλοφορία (ΕΕ L 267 της 9.10.2010, σ. 1)
                        όπως τροποποιήθηκε με την ακόλουθη πράξη:

                        31 Δεκ. 2012

                        20

                           Απόφαση ΕΚΤ/2012/19 της Ευρωπαϊκής Κεντρικής Τράπεζας της 7ης Σεπτεμβρίου 2012 που τροποποιεί την απόφαση ΕΚΤ/2010/14 σχετικά με τους ελέγχους γνησιότητας και καταλληλότητας των τραπεζογραμματίων ευρώ και την εκ νέου θέση αυτών σε κυκλοφορία (ΕΕ L 253 της 20.9.2012, σ. 19)

                        31 Δεκ. 2013 (1)

                        21

                           Κανονισμός (ΕΕ) αριθ. 1210/2010 του Ευρωπαϊκού Κοινοβουλίου και του Συμβουλίου, της 15ης Δεκεμβρίου 2010, σχετικά με την εξακρίβωση της γνησιότητας των κερμάτων ευρώ και τη διαχείριση κερμάτων ευρώ ακατάλληλων για κυκλοφορία (ΕΕ L 339 της 22.12.2010, σ. 1)

                        31 Δεκ. 2012

                        22

                           Κανονισμός (ΕΕ) αριθ. 651/2012 του Ευρωπαϊκού Κοινοβουλίου και του Συμβουλίου, της 4ης Ιουλίου 2012, σχετικά με την έκδοση κερμάτων ευρώ (ΕΕ L 201 της 27.7.2012, σ. 135)

                        31 Δεκ. 2013 (1)

                        23

                           Απόφαση ΕΚΤ/2013/10 της Ευρωπαϊκής Κεντρικής Τράπεζας της 19ης Απριλίου 2013 σχετικά με τις ονομαστικές αξίες, τις προδιαγραφές, την αναπαραγωγή, την ανταλλαγή και την απόσυρση των τραπεζογραμματίων ευρώ (ΕΕ L 118 της 30.4.2013, σ. 37)

                        31 Δεκ. 2014 (1)

                        24

                           Κανονισμός (ΕΚ) αριθ. 729/2014 του Συμβουλίου, της 24ης Ιουνίου 2014, για την ονομαστική αξία και τις τεχνικές προδιαγραφές των κερμάτων σε ευρώ που πρόκειται να κυκλοφορήσουν (ΕΕ L 194 της 2.7.2014, σ. 1)

                        31 Δεκ. 2013 (2)

               Τμήμα του παραρτήματος της νομισματικής σύμβασης σύμφωνα με την ειδική ρύθμιση της Μεικτής Επιτροπής κατόπιν αιτήσεως της Αγίας Έδρας και του κράτους της Πόλης του Βατικανού σχετικά με τη συμπερίληψη των σχετικών κανόνων που εφαρμόζονται σε οντότητες που ασκούν οικονομικές δραστηριότητες σε επαγγελματική βάση

                        Σχετικά τμήματα των ακόλουθων νομικών πράξεων

                        Ημερομηνία εφαρμογής

                        25

                           Οδηγία 86/635/ΕΟΚ του Συμβουλίου, της 8ης Δεκεμβρίου 1986, για τους ετήσιους και ενοποιημένους λογαριασμούς των τραπεζών και λοιπών χρηματοπιστωτικών ιδρυμάτων (ΕΕ L 372 της 31.12.1986, σ. 1), όπως τροποποιήθηκε με την οδηγία 2001/65/ΕΚ του Ευρωπαϊκού Κοινοβουλίου και του Συμβουλίου, της 27ης Σεπτεμβρίου 2001 για την τροποποίηση των οδηγιών 78/660/ΕΟΚ, 83/349/ΕΟΚ και 86/635/ΕΟΚ όσον αφορά τους κανόνες αποτίμησης για τους ετήσιους και ενοποιημένους λογαριασμούς εταιρειών ορισμένων μορφών καθώς και τραπεζών και άλλων χρηματοπιστωτικών ιδρυμάτων (ΕΕ L 283 της 27.10.2001, σ. 28), την οδηγία 2003/51/ΕΚ του Ευρωπαϊκού Κοινοβουλίου και του Συμβουλίου, της 18ης Ιουνίου 2003 για την τροποποίηση των οδηγιών του Συμβουλίου 78/660/EΟΚ, 83/349/EΟΚ, 86/635/ΕΟΚ και 91/674/EΟΚ σχετικά με τους ετήσιους και τους ενοποιημένους λογαριασμούς εταιρειών ορισμένων μορφών, τραπεζών και άλλων χρηματοπιστωτικών ιδρυμάτων και ασφαλιστικών επιχειρήσεων (ΕΕ L 178 της 17.7.2003, σ. 16), και την οδηγία 2006/46/ΕΚ του Ευρωπαϊκού Κοινοβουλίου και του Συμβουλίου, της 14ης Ιουνίου 2006 για την τροποποίηση της οδηγίας 78/660/EΟΚ του Συμβουλίου περί των ετήσιων λογαριασμών εταιρειών ορισμένων μορφών, της οδηγίας 83/349/ΕΟΚ του Συμβουλίου σχετικά με τους ενοποιημένους λογαριασμούς, της οδηγίας 86/635/ΕΟΚ του Συμβουλίου για τους ετήσιους και ενοποιημένους λογαριασμούς των τραπεζών και λοιπών χρηματοπιστωτικών ιδρυμάτων και της οδηγίας 91/674/ΕΟΚ του Συμβουλίου για τους ετήσιους και τους ενοποιημένους λογαριασμούς των ασφαλιστικών επιχειρήσεων 2006 (ΕΕ L 224 της 16.8.2006, σ. 1)

                        31 Δεκ. 2016 (2)

                        26

                           Οδηγία 2013/36/ΕΕ του Ευρωπαϊκού Κοινοβουλίου και του Συμβουλίου, της 26ης Ιουνίου 2013, σχετικά με την πρόσβαση στη δραστηριότητα πιστωτικών ιδρυμάτων και την προληπτική εποπτεία πιστωτικών ιδρυμάτων και επιχειρήσεων επενδύσεων, για την τροποποίηση της οδηγίας 2002/87/ΕΚ και για την κατάργηση των οδηγιών 2006/48/ΕΚ και 2006/49/ΕΚ (ΕΕ L 176 της 27.6.2013, σ. 338)

                        31 Δεκ. 2017 (2)

                        27

                           Κανονισμός (ΕΕ) αριθ. 575/2013 του Ευρωπαϊκού Κοινοβουλίου και του Συμβουλίου, της 26ης Ιουνίου 2013, σχετικά με τις απαιτήσεις προληπτικής εποπτείας για πιστωτικά ιδρύματα και επιχειρήσεις επενδύσεων και την τροποποίηση του κανονισμού (ΕΕ) αριθ. 648/2012 (ΕΕ L 176 της 27.6.2013, σ. 1)

                        31 Δεκ. 2017 (2)

                        Νομοθεσία σχετικά με τη συλλογή στατιστικών στοιχείων

                        28

                           Κατευθυντήρια γραμμή ΕΚΤ/2013/24 της Ευρωπαϊκής Κεντρικής Τράπεζας, της 25ης Ιουλίου 2013, σχετικά με τις υποχρεώσεις παροχής στατιστικών στοιχείων που θεσπίζει η Ευρωπαϊκή Κεντρική Τράπεζα στον τομέα των τριμηνιαίων χρηματοοικονομικών λογαριασμών (ΕΕ L 2 της 7.1.2014, σ. 34)

                        31 Δεκ. 2016 (2)

                        29

                           Κανονισμός (ΕΕ) αριθ. 1071/2013 της Ευρωπαϊκής Κεντρικής Τράπεζας, της 24ης Σεπτεμβρίου 2013, σχετικά με τη λογιστική κατάσταση του τομέα των νομισματικών χρηματοπιστωτικών ιδρυμάτων (ΕΚΤ/2013/33) (ΕΕ L 297 της 7.11.2013, σ. 1)

                        31 Δεκ. 2016 (2)

                        30

                           Κανονισμός (ΕΕ) αριθ. 1072/2013 της Ευρωπαϊκής Κεντρικής Τράπεζας, της 24ης Σεπτεμβρίου 2013, σχετικά με τα στατιστικά στοιχεία επιτοκίων των νομισματικών χρηματοπιστωτικών ιδρυμάτων (ΕΚΤ/2013/34) (ΕΕ L 297 της 7.11.2013, σ. 51)

                        31 Δεκ. 2016 (2)

                        31

                           Κατευθυντήρια γραμμή ΕΚΤ/2014/15 της Ευρωπαϊκής Κεντρικής Τράπεζας, της 4ης Απριλίου 2014, σχετικά με τη νομισματική και χρηματοπιστωτική στατιστική (ΕΕ L 340 της 26.11.2014, σ. 1)

                        31 Δεκ. 2016 (2)

         (1)  Οι εν λόγω ημερομηνίες είχαν συμφωνηθεί από τη Μεικτή Επιτροπή του 2013.

         (2)  Οι εν λόγω ημερομηνίες είχαν συμφωνηθεί από τη Μεικτή Επιτροπή του 2014.»